stanford-oval/wikipedia huggingface dataset:
Helao Nafidi
Talouselämä

Oshikangon raja-asema oli vuonna 2010 Namibian vilkkain, ja sen kautta kulki 500 ihmistä päivittäin. Tämä toi alueelle liiketoimintamahdollisuuksia. Euroopan unionin avulla paikalle perustettiin vapaatuotantoalue, jossa on 14 tuotantolaitosta. Omafossa, yhdessä Helao Nafidin kaupunginosassa, järjestetään vuosittain messut.
Alueen maat ovat osittain olleet kylien, kaupungin ja heimopäällikön omistuksessa, mistä on seurannut sekava tilanne, jota on pitänyt selvitellä oikeudessa.
Helao Nafidin tapauksessa, kun perinteiset johtajat ja kaupunginvaltuustot ja kyläneuvostot eivät pääse yhteisymmärrykseen siitä, mitkä niiden toimivallan rajat ovat, voidaan nähdä ristiriitoja perinteisen järjestyksen ja modernin Namibian lain välillä.
Liikenneyhteydet

Vuonna 2005 alettiin rakentaa Pohjoisen rautatien toista osaa Oshivelosta Oshikangoon. Vuonna 2006 rautatietä oli rakennettu Ondangwaan saakka. Juna nimeltä Omugulugwombashe Star kulki tällä rataosuudella viikoittain, kunnes veturi rikkoutui muutaman käyttökerran jälkeen. Se oli kiinalainen ja ilmeisesti täysin sopimaton kuumaan ilmastoon — veturin vaihteisto rikkoutui eikä siihen saatu varaosia. Veturi todettiin sopimattomiksi TransNamibin käyttöön. Radan jatke Ohangwenaan ja Oshikangoon on rakenteilla, ja suunnitteilla on pieni jatke rajan toiselle puolelle, jotta rajan ruuhkautuminen voitaisiin välttää.
Politiikka

Helao Nafidia hallinnoi kaupunginvaltuusto, jossa on seitsemän valtuutettua.
Vuoden 2015 paikallisvaalit voitti SWAPO, joka sai 2 261 ääntä ja kuusi valtuustopaikkaa. Vaalien tulokset olivat seuraavat:
| Helao Nafidin paikallisvaalit 2015> Puolue | Helao Nafidin paikallisvaalit 2015> Äänimäärä | Helao Nafidin paikallisvaalit 2015> Ääniosuus | Helao Nafidin paikallisvaalit 2015> Paikkoja | Helao Nafidin paikallisvaalit 2015>  |
| --- | --- | --- | --- | --- |
| SWAPO | 2 261 | 84,5% | 6 |  |
| Rally for Democracy and Progress | 272 | 10,2% | 1 |  |
| DTA | 143 | 5,3% | 0 |  |
| Yhteensä | 2 676 | 100% | 7 |  |
SWAPO voitti myös vuoden 2020 vaalit, mutta pienemmällä marginaalilla. Se sai 1635 ääntä ja viisi valtuustopaikkaa. Tulokset olivat seuraavat:
| Helao Nafidin paikallisvaalit 2020> Puolue | Helao Nafidin paikallisvaalit 2020> Äänimäärä | Helao Nafidin paikallisvaalit 2020> Ääniosuus | Helao Nafidin paikallisvaalit 2020> Paikkoja | Helao Nafidin paikallisvaalit 2020>  |
| --- | --- | --- | --- | --- |
| SWAPO | 1 635 | 66,5% | 5 |  |
| Independent Patriots for Change | 690 | 28,1% | 2 |  |
| Popular Democratic Movement | 86 | 3,5% | 0 |  |
| Rally for Democracy and Progress | 47 | 1,9% | 0 |  |
| Yhteensä | 2 458 | 100% | 7 |  |
Asukkaat

Helao Nafidin asukkaat ovat oukwanyamalaisia eli he kuuluvat yhteen owambojen heimoon. Tämän heimon jäseniä asuu rajan molemmin puolin, sekä Namibiassa että Angolassa.
Vuonna 2005 ja sen jälkeen ulkomaiset investoijat, jotka ovat lähinnä kiinalaisia, ovat ostaneet owamboyhteisöjen maita, niin että owamboilla ei enää ole maata, jolla heidän karjansa voisi laiduntaa. Osittain maaomistuksen siirtymisen epäillään tapahtuneen laittomasti, ja siihen lienee osasyynä kaupungin viranomaisten korruptioalttius. Kiinalaiset vyörymistä alueelle on kuvattu “invaasioksi”.
Käännös suomeksi
Hansakortteli

| Hansakortteli |
| --- | --- |

 Hansatori
Sijainti:  VII kaupunginosa, Turku
Koordinaatit:  60°27′3″N, 022°15′52″E
Avattu:  1988
Arkkitehti:  Benito Casagrande
Liikkeiden määrä:  noin 140
Kävijämäärä:  10,5 milj.
Vuosimyynti:  229,6 milj. €
Kotisivu
Hansakortteli eli Hansa on kauppakeskus Turun ydinkeskustassa, kauppatorin laidalla VII kaupunginosassa. Noin 140 liikkeellään se on Turun suurin kauppakeskus, ja keskuksessa kävi ostoksilla vuonna 2023 noin 10,5 miljoonaa asiakasta. Hansan myynti oli 229,6 miljoonaa euroa vuonna 2023. Hansakorttelissa sijaitsee myös Suomen vanhin ammattiteatteri: Turun ruotsalainen teatteri.
Kauppakeskus käsittää Aurakadun, Eerikinkadun, Kristiinankadun ja Yliopistonkadun välisen korttelin. Se rakennettu kuuden aiemmin muussa käytössä olleen rakennuksen sekä kahden uuden rakennuksen sisälle, ja näiden väliin on rakennettu koko korttelin kattava lasikatto. Hansa on suosittu kohtauspaikka ja siellä on mahdollista järjestää pieniä tapahtumia, kuten musiikki-, hyväntekeväisyys- ja muotiesityksiä.
Hansakorttelissa tehtiin mittavat uudistustyöt vuosina 2017–2020.
Historia

Ensimmäisen kerran paikalle suunniteltiin kauppakeskusta jo 1960-luvulla, jolloin oli suunnitelmana purkaa kaikki korttelin rakennukset alta. Tämä ei kuitenkaan toteutunut. Asia nousi seuraavan kerran esille 1980-luvulla, jolloin Turun keskustaan kaivattiin huomiota herättävää vetonaulaa. Tässä yhteydessä keksittiin idea Hansakorttelista, lasilla katetusta koko korttelin käsittävästä kauppakeskuksesta.
Hankkeen suunnittelijaksi palkattiin Benito Casagrande. Hansakortteli rakennettiin useassa osassa: ensimmäinen osa valmistui vuonna 1985 ja viimeinen vuonna 1988. Kauppakeskusta rakennettaessa onnistuttiin säilyttämään kadunvarsitalot ja katukuva entisellään, mikä oli poikkeavaa moniin Turun keskustan aiempiin rakennushankkeisiin verrattuna.
Hansakorttelin tiloissa tehtiin vuosina 2017–2020 merkittäviä uudistustöitä, joiden suunnittelusta vastasi työyhteenliittymä Schauman Arkkitehdit ja Suunnittelutoimisto Amerikka.
Korttelin rakennukset

Selim A. Lindqvistin suunnittelema, vuonna 1913 valmistunut kolmikerroksinen liikerakennus St. Erik sijaitsee Eerikinkadun ja Kristiinankadun kulmassa.
Karl Viktor Reiniuksen suunnittelema, vuonna 1891 valmistunut koristeellinen liikerakennus Antintalo sijaitsee Eerikinkadulla. Rakennus on Turun ensimmäisiä liikerakennukseksi suunniteltuja taloja. Vuoteen 1916 saakka tiloissa toimi basaari.
Turun ruotsalaisen teatterin Pehr Johan Gylichin ja Carl Ludvig Engelin suunnittelema, vuonna 1839 valmistunut uusklassistinen kolmikerroksinen rakennus Eerikinkadun ja Aurakadun kulmassa.
Carl Johan von Heidekenin suunnittelema, vuonna 1865 valmistunut kolmikerroksinen empirerakennus apteekkitalo Aurakadulla.
Veijo K. Kahran suunnittelema, vuonna 1958 valmistunut kuusikerroksinen Kultatalo Aurakadulla.
Aarne Ehojoen suunnittelema, vuonna 1968 valmistunut viisikerroksinen Teräksenkulma Aurakadun ja Yliopistonkadun kulmassa.
Viljo Laitsalmen vuonna 1954 suunnittelema nelikerroksinen liikerakennus Yliopistonkadulla.
Lukander & Vahteran suunnittelema, vuonna 1986 valmistunut tavaratalorakennus Yliopistonkadulla.
Aarne Ehojoen suunnittelema, vuonna 1977 valmistunut nelikerroksinen Stockmannin tavaratalo Yliopistonkadun ja Kristiinankadun kulmassa.
Aiheesta muualla

Kuvia tai muita tiedostoja aiheesta Hansakortteli Wikimedia Commonsissa
Kauppakeskuksen kotisivut
UAE Team Emirates

UAE Team Emirates (UCI-tunnus UAD) on italialaislähtöinen, vuodesta 2017 Yhdistyneisiin arabiemiirikuntiin kirjattu maantiepyöräilyn ammattilaistalli. Talli osallistuu UCI World Tour -sarjaan. Tallin slovenialainen pyöräilijä Tadej Pogačar voitti Ranskan ympäriajon vuosina 2020, 2021 ja 2024 sekä Italian ympäriajon 2024.
Historiaa

Lampre-Caffita -talli syntyi Lampre- ja Saeco-tallien yhdistymisen seurauksena 2005. Lampre toimi joukkueen ykkössponsorina vuosina 2005–2016. Muina nimisponsoreina toimivat tuona aikana Caffita, Fondital, N.G.C., Farnese-Vini, ISD ja Merida.
Tallissa ajoi paljon italialaispyöräilijöitä. Se oli vahvasti mukana pyöräilyn suurissa ympäriajoissa, erityisesti Italian ympäriajossa. Tallin johtajana toiminut Giuseppe Saronni on entinen kilpapyöräilijä ja Italian ympäriajon voittaja..
Seurauksena Saeco-tallissa olleesta perinteestä, Lampre tuli tunnetuksi erilaisista julkisuustempauksista. Vuoden 2005 Italian ympäriajossa talli järjesti mainoskampanjan, jossa esiintyivät tallin kapteenit Gilberto Simoni ja Damiano Cunego. Kilpailun lepopäivänä talli järjesti harjoitukset ja kuvaussession Monzan kilparadalla.
Kaudeksi 2017 tallin omistus siirtyi Yhdistyneisiin arabiemiirikuntiin ja joukkueen nimeksi vaihtui UAE Team Emirates.
Joukkueen kokoonpano > 2025

Lähde: UCI
| Joukkueen kokoonpano 2025> Ajaja | Joukkueen kokoonpano 2025> Syntymäaika | Joukkueen kokoonpano 2025> Maa | Joukkueen kokoonpano 2025> Edellinen joukkue |
| --- | --- | --- | --- |
| João Almeida | 5. elokuuta 1998 |  Portugali | Deceuninck-Quick Step (2021) |
| Igor Arrieta | 8. joulukuuta 2002 |  Espanja | Equipo Kern Pharma (2023) |
| Juan Ayuso | 16. syyskuuta 2002 |  Espanja | Colpack-Ballan (2021) |
| Filippo Baroncini | 26. elokuuta 2000 |  Italia | Lidl-Trek (2023) |
| Mikkel Bjerg | 3. marraskuuta 1998 |  Tanska | Hagens Berman Axeon (2019) |
| Jan Christen | 26. kesäkuuta 2004 |  Sveitsi | Hagens Berman Axeon (2023) |
| Alessandro Covi | 28. syyskuuta 1998 |  Italia | Colpack (2019) |
| Isaac Del Toro | 27. marraskuuta 2003 |  Meksiko | A.R. Monex Pro Cycling Team (2023) |
| Felix Großschartner | 23. joulukuuta 1993 |  Itävalta | Bora-Hansgrohe (2022) |
| Rune Herregodts | 27. heinäkuuta 1998 |  Belgia | Intermarché-Wanty (2024) |
| Vegard Stake Laengen | 7. helmikuuta 1989 |  Norja | IAM Cycling (2016) |
| Rafał Majka | 12. syyskuuta 1989 |  Puola | Bora-Hansgrohe (2020) |
| Brandon McNulty | 2. huhtikuuta 1998 |  Yhdysvallat | Rally UHC Cycling (2019) |
| Juan Sebastián Molano | 4. marraskuuta 1994 |  Kolumbia | Manzana Postobón (2018) |
| António Morgado | 28. tammikuuta 2004 |  Portugali | Hagens Berman Axeon (2023) |
| Jhonatan Narváez | 4. maaliskuuta 1997 |  Ecuador | Ineos Grenadiers (2024) |
| Domen Novak | 12. heinäkuuta 1995 |  Slovenia | Bahrain Victorious (2022) |
| Ivo Oliveira | 5. syyskuuta 1996 |  Portugali | Hagens Berman Axeon (2018) |
| Rui Oliveira | 5. syyskuuta 1996 |  Portugali | Hagens Berman Axeon (2018) |
| Tadej Pogačar | 21. syyskuuta 1998 |  Slovenia | Ljubljana Gusto Xaurum (2018) |
| Nils Politt | 6. maaliskuuta 1994 |  Saksa | Bora-Hansgrohe (2023) |
| Pavel Sivakov | 11. heinäkuuta 1997 |  Ranska | Ineos Grenadiers (2023) |
| Marc Soler | 22. marraskuuta 1993 |  Espanja | Movistar Team (2021) |
| Pablo Torres | 10. marraskuuta 2005 |  Espanja | UAE Team Emirates Gen Z (2024) |
| Florian Vermeersch | 12. maaliskuuta 1999 |  Belgia | Lotto Dstny (2024) |
| Jay Vine | 16. marraskuuta 1995 |  Australia | Alpecin-Deceuninck (2022) |
| Tim Wellens | 10. toukokuuta 1991 |  Belgia | Lotto-Soudal (2022) |
| Adam Yates | 7. elokuuta 1992 |  Yhdistynyt kuningaskunta | Ineos Grenadiers (2022) |
| Julius Johansen | 13. syyskuuta 1999 |  Tanska | Sabgal / Anicolor (2024) |

Lähde:  ProCyclingStats
Aiheesta muualla

Wikimedia Commonsissa on kuvia tai muita tiedostoja aiheesta .
UAE Team Emirates kotisivut (englanniksi)
Lampre-tallin vanhat kotisivut (Arkistoitu – Internet Archive) (italiaksi) (englanniksi) (venäjäksi)
| n k UCI WorldTeams – UCI World Tour joukkueet (2023) |
| --- | --- |
Joukkueet (2023):  AG2R Citroën Team  Alpecin–Deceuninck  Arkéa–Samsic  Astana Qazaqstan Team  Bora–Hansgrohe  Cofidis  EF Education–EasyPost  Groupama–FDJ  Ineos Grenadiers  Intermarché–Circus–Wanty  Movistar Team  Soudal–Quick-Step  Team Bahrain Victorious  Team Jayco–AlUla  Team DSM–Firmenich  Team Jumbo–Visma  Lidl–Trek  UAE Team Emirates 
Sarjat:  UCI World Tour 2024  UCI ProSeries (2024)  UCI Africa Tour  UCI America Tour  UCI Asia Tour  UCI Europe Tour  UCI Oceania Tour 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lampre-Fondital
Lampre-Fondital-tallin Jevgeni Petrov vuoden 2006 Italian ympäriajossa
Käännös suomeksi
Michelle Yeoh

| Michelle Yeoh |
| --- | --- |
 Michelle Yeoh Cannesin elokuvajuhlilla 2017.
Henkilötiedot
Koko nimi:  Michelle Yeoh Choo-kheng
Syntynyt: 6. elokuuta 1962 (ikä 62) Malesia
Ammatti:  näyttelijä
Näyttelijä
Aktiivisena:  1983–
Palkinnot
  Parhaan naispääosan Oscar  2022 Everything Everywhere All at Once  Parhaan naispääosan Golden Globe  2021 Everything Everywhere All at Once  
Aiheesta muualla
IMDb 
Elonet
Michelle Yeoh (alk. Yeoh Choo Kheng; s. 6. elokuuta 1962 Ipoh, Malesia) on malesian kiinalainen Oscar-palkittu näyttelijä ja entinen Miss Malesia. Hänen uransa alkoi Hongkongissa, ja hän oli 1990-luvulla wuxia-elokuvien tähti. Kansainvälisen läpimurtonsa Yeoh teki Bond-tyttönä elokuvassa Huominen ei koskaan kuole (1997). Sen jälkeen hän sai huomiota romanttisesta taisteluelokuvasta Hiipivä tiikeri, piilotettu lohikäärme (2000). Yeoh on näytellyt 2000-luvulla pääosin englanninkielisissä elokuvissa, mutta ensimmäisen Hollywoodin pääroolinsa hän teki vasta elokuvassa Everything Everywhere All at Once (2022). Yeoh sai elokuvasta paljon kehuja, ja hänestä tuli ensimmäinen aasialainen, joka palkittiin parhaan naispääosan Oscarilla.
Nuoruus ja uran alku

Yeoh syntyi vuonna 1962 varakkaaseen malesian kiinalaiseen perheeseen. Hänen isänsä Yeoh Kian Teik oli asianajaja ja hänen äitinsä Janet Yeoh kotiäiti. Yeohilla on kantonilaisia ja hoklolaisia sukujuuria. Yeoh kasvoi puhuen isälleen englantia ja äidilleen sekä isoäidilleen kantoninkiinaa. Yeoh on sanonut katuvansa eniten sitä, ettei hän ikinä opetellut lukemaan tai kirjoittamaan kiinaa.  Michelle harrasti nuorena useita urheilulajeja, muun muassa koripalloa, uintia, rugbyä ja squashia. Baletti innosti häntä kuitenkin muita harrastuksia enemmän, ja hän kävi teini-iässä Lontoossa Kuninkaallista tanssiakatemiaa. Yeoh joutui selkävamman takia hylkäämään haaveet ammattilaistanssijan urasta.
Yeoh suunnitteli balettikoulun avaamista, mutta vuonna 1983 hänen äitinsä ilmoitti hänet Miss Malesia -kilpailuun, jonka hän voitti. Tämän jälkeen hän päätyi kellomainokseen, jossa näytteli myös Jackie Chan. Yeoh’n ystävä oli suostutellut häntä tapaamaan hongkongilaisen liikemiehen Dickson Poonin, joka tarvitsi pikavauhdilla näyttelijän televisiomainokseen. Yeoh matkusti tapaamaan Poonia ja sai paikan mainoksesta.
Ura näyttelijänä > Hongkongilaisissa toimintaelokuvissa

Yeoh’n ensimmäinen elokuva oli toimintadraama Mao tou ying yu xiao fei xiang (1984), jossa hän näytteli ”neitoa pulassa”. Yeoh innostui elokuvan taistelukohtauksista, joiden koreografia ja rytmi muistuttivat tanssimista. Hän aloitti harjoitella ankarasti päästäkseen esiintymään taisteluelokuvissa. Yeoh’n ensimmäinen toimintarooli oli elokuvassa Huang jia shi jie (1985). Sitä seurasi joitakin toimintaelokuvia, mutta vuonna 1988 hän meni naimisiin Dickson Poonin kanssa ja vetäytyi elokuva-alalta. He erosivat 1992, minkä jälkeen Yeoh palasi jälleen näyttelijäksi.
Yeoh näytteli vuonna 1992 Interpolin poliisia elokuvassa Ging chaat goo si III: chiu kup ging chaat, jonka toisessa pääroolissa oli Jackie Chan. Yeoh alkoi saada pian mainetta toimintaelokuvien tähtinäyttelijänä, ja hänet alettiin tuntea stunteista, joissa hän yhdisti viehkeyttä, tarkkuutta ja pelottomuutta. Yeoh teki stunttinsa itse, ja elokuvassa A Jin de gu shi (1996) hän loukkantui vakavasti. Yeoh suunnitteli jo lopettavansa toistamiseen uransa, mutta Yeoh’ta ihaillut ohjaaja Quentin Tarantino rohkaisi häntä jatkamaan.
Ura näyttelijänä > Kansainvälinen ura

Yeoh teki kansainvälisen läpimurtonsa James Bond -elokuvassa Huominen ei koskaan kuole (1997). Hän oli ensimmäinen aasialainen Bond-tyttönä ja epätavallisesti Bondin rinnalla taisteleva sellainen. Hiipivä tiikeri, piilotettu lohikäärme (2000) sai myös laajaa huomiota ja muun muassa useita Oscar-palkintoja. Elokuvassa yhdistettiin näyttäviä toimintakohtauksia romanttiseen tarinaan. Yeoh näytteli elokuvassa soturi Yu Shu Lieniä, ja hänen vastaparinaan oli kamppailulajien mestari Li Mu Bai, jota näytteli Chow Yun-Fat. Yeoh joutui opettelemaan elokuvaa varten vanhaa kantoninkiinan muotoa, mutta hän sai roolista Bafta-ehdokkuuden parhaasta naispääosasta.
Yeoh’n seuraavia elokuvia olivat muun muassa draama Geishan muistelmat (2005) ja toimintaseikkailu Muumio: Lohikäärmekeisarin hauta (2008). Hongkongissa hän teki 2010 toimintaelokuvan Jian yu. Elämäkertaelokuvassa The Lady (2011) Yeoh näytteli Nobelin rauhanpalkinnon saanutta burmalaista Aung San Suu Kyitä. Yu Shu Lieniksi Yeoh palasi elokuvassa Wo hu cang long: qing ming bao jian (2016).
Yeoh’lla oli vuonna 2017 rooli Marvelin supersankarielokuvassa Guardians of the Galaxy Vol. 2. Seuraavana vuonna hän näytteli romanttisessa komediassa Crazy Rich Asians, joka perustuu Kevin Kwanin menestysromaaniin. Yeoh’n roolihahmo elokuvassa on rautainen matriarkka, joka ei hyväksy poikansa tyttöystävää. Yeoh oli vuonna 2021 mukana toisessa supersankarielokuvassa, kun hän näytteli Shang-Chi and the Legend of the Ten Ringsissä.
Everything Everywhere All at Once (2022) oli ensimmäinen Hollywood-elokuva, jossa Yeoh näyttelee pääosaa. Hän on elokuvassa itsepalvelupesulan omistaja, joka joutuu pelastamaan multiversumin. Yeoh joutui elokuvassa näyttelemään useita erilaisia versioita hahmostaan. Hänet palkittiin roolista muun muassa parhaan naispääosan Oscarilla ja Golden Globella. Hän oli ensimmäine naispääosa-Oscarin saanut aasialainen.
Yksityiselämä

Yeoh avioitui elokuvatuottaja Dickson Poonin kanssa helmikuussa 1988. Liitto päättyi eroon vuonna 1992. Yeoh on ollut vuodesta 2004 yhdessä Ferrarin Formula 1 -tallin entisen tallipäällikön ja autoliitto FIA:n puheenjohtajan Jean Todtin kanssa.
Elokuvat

| --- | --- |
 Mao tou ying yu xiao fei xiang (1984)  Xia ri fu xing (1985)  Huang gu shi jie (1985)  Wong ga jin si (1986)  Zhong hua zhan shi (1987)  Tong tian da dao (1987)  Supercop (1992)  Butterfly and Sword (Xin liu xing hu die jian, 1993)  Xian dai hao xia zhuan (1993)  Seven Maidens (1993)  Idän soturit (Dong fang san xia, 1993)  Twin Warriors (1993)  Wing Chun (1994)  Shaolin Popey 2: Messy Temple (1994)  Wonder Seven (1994)  The Stunt Woman (1996)  The Soong Sisters (1997)  Huominen ei koskaan kuole (1997)  Moonlight Express (1999)  Hiipivä tiikeri, piilotettu lohikäärme (2000)  The Touch (2002)  Silver Hawk (2004)  Geishan muistelmat (2005)  Hua Mulan (2005)  Fearless (2006) :  Sunshine (2007)  Far North (2007)  The Children of Huang Shi (2008)  Babylon A.D. (2008)  Muumio: Lohikäärmekeisarin hauta (2008)  True Legend (2008)  Reign of Assassins (2010)  Kung Fu Panda 2 (äänirooli, 2011)  The Lady (2011)  Final Recipe (2013)  Hiipivä tiikeri, piilotettu lohikäärme: Kohtalon miekka (2016)  Mechanic: Resurrection (2016)  Morgan (2016)  Star Trek: Discovery (2017)  Crazy Rich Asians (2018)  Master Z: The Ip Man Legacy (2018)  Last Christmas (2019)  Boss Level (2021)  Blazing Samurai (2021)  Gunpowder Milkshake (2021)  Shang-Chi and the Legend of the Ten Rings (2021)  Everything Everywhere All at Once (2022)  Transformers: Rise of the Beasts (2023)  Venetsian aaveet (2023)  Avatar: Fire and Ash (2025)  Avatar 4 (2029)
Kunnianosoituksia

Presidential Medal of Freedom (USA, 2024)
Aiheesta muualla

Kuvia tai muita tiedostoja aiheesta Michelle Yeoh Wikimedia Commonsissa
Michelle Yeoh Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  Europeana  SNAC  IdRef 
Michelle Yeoh vuonna 2000.
Michelle Yeoh ja Jean Todt.
Harry Österberg

Harry Viktor Österberg (9. elokuuta 1922 Helsinki – 31. joulukuuta 2011 Turku) oli suomalainen merenkulkuneuvos ja Oy Silja Line Ab:n toimitusjohtaja vuosina 1976–1985.
Harry Österberg
Österberg suoritti Helsingin yliopistossa ylemmän oikeustutkinnon vuonna 1950, ja hänelle myönnettiin varatuomarin arvo vuonna 1952. Hän toimi Suomen Laivanvarustajain Yhdistyksen sihteerinä ja lakimiehenä vuosina 1950-1964 sekä 1956-1964 ensin Merenkulun Työnahtajaliiton sihteerinä ja sitten viimeiset neljä vuotta apulaisjohtajana. Vuonna 1965 Österberg valittiin Höyrylaiva Oy Boren hallintojohtajaksi ja jo seuraavana vuonna yhtiön varatoimitusjohtajaksi. Varatoimitusjohtajana hän osallistui Oy Siljavarustamon hallituksen toimintaan ja vastasi monin tavoin Silja Linen huollosta.
Silja Linen toimitusjohtajaksi Österberg tuli vuonna 1976. Varustamo oli huonossa talouskunnossa, mutta Österbergin tervehdyttämistoimet käänsivät yhtiön tuloksen voitolliseksi jo vuonna 1976. Österbergin suunnitelmissa oli tervehdyttämisen lisäksi myös uusi investointiohjelma. Se käynnistyikin 1980-luvun alussa jolloin Helsingin linjalle valmistuivat vuonna 1981 uuden aikakauden laivat M/S Finlandia ja M/S Silvia Regina sekä Turku-Tukholma-linjalle M/S Svea (1985) ja M/S Wellamo (1986). Lisäksi Gts Finnjet siirtyi vuonna 1987 Silja Linen liikennöitäväksi. Österbergin toimitusjohtajakauden päättyessä 1985 Silja Line oli nostanut bruttoliikevaihtonsa ennätykselliseen 833 miljoonaan markkaan ja kannattavuus oli hyvä.
Östergillä oli myös lukuisia luottamustoimia, joista useimmat liittyivät merenkulkuun. Hän toimi muun muassa puheenjohtajana Oy Silja Line Ab:n hallituksessa, Suomen Varustamoyhdistyksessä ja Marina Palace Oy:ssä sekä hallituksen jäsenenä Merenkulun Työnantajaliitossa ja Suomen Merivakuutusyhdistyksessä. Hän oli myös varustamojen edustajana Vakuutusoikeudessa sekä Islannin konsuli Turussa 1966-1991. Österberg osallistui myös aktiivisesti yhteiskunnalliseen keskusteluun Suomen merenkulun tulevaisuudesta. Merenkulkuneuvoksen arvonimen hän sai vuonna 1983.
Perhe

Österbergin vanhemmat olivat rautatievirkailija John Viktor Österberg ja Martha Vilhelmina o.s. Rosenqvist. Hän tapasi opiskeluvuosinaan näyttelijä Anne-Marie Hellmanin, jonka kanssa avioitui vuonna 1947. Hänen tytär on kääntäjä Janina Orlov .
Afrikanpalmunäätä

| Afrikanpalmunäätä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Afrikanpalmunäädät Nandiniidae  Pocock, 1929
Suku::  Nandinia  Gray, 1843
Laji::  binotata
Kaksiosainen nimi
 Nandinia binotata  (Gray, 1830) 
 Afrikanpalmunäädän levinneisyys
Katso myös
   Afrikanpalmunäätä Wikispeciesissä   Afrikanpalmunäätä Commonsissa 
Infobox OKNimi-testi OKIUCN-testi OK: 
Afrikanpalmunäätä (Nandinia binotata) on Keski-Afrikassa elävä petoeläin, sukunsa ja heimonsa (afrikanpalmunäädät, Nandiniidae) ainoa laji.
Ulkonäkö

Afrikanpalmunäädän ruumiilla on mittaa 44-57 senttimetriä ja se painaa 2,5 kilogrammaa. Sen juovikas häntä on yhtä pitkä kuin ruumis. Afrikanpalmunäädän olkapäillä on kaksi tunnusomaista vaaleaa täplää.
Ravinto

Afrikanpalmunäätä käyttää pääravintonaan puiden ja köynnöskasvien hedelmiä (jopa 80% ruokavaliosta). Se syö ainakin 12 eri kasvilajin hedelmiä ja todennäköisesti levittää niiden siemeniä. Satunnaisesti se syö myös eläinravintoa, yleensä lintuja ja pieniä nisäkkäitä, mutta toisinaan jopa pottoja.
Levinneisyys

Afrikanpalmunäätää tavataan Keski-Afrikassa, Etelä-Sudanista Zimbabween ulottuvan alueen metsissä, joissa se elää puissa.
Elintavat

Yleensä afrikanpalmunäädät välttelevät toisiaan, mutta parhaille hedelmäapajille voi joskus kokoontua ruokailemaan jopa 12-15 yksilöä. Afrikanpalmunäätäuroksella on yli 100 hehtaaria laaja reviiri, jolla sen kanssa asuu 1-3 naarasta. Uros parittelee naaraiden kanssa kesäkuussa. Noin kolmen kuukauden kantoajan jälkeen naaras synnyttää tavallisesti 2-3 poikasta köynnöksistä valmistettuun pesään. Poikaset vieroitetaan puolen vuoden ikäisinä, ja ne tulevat sukukypsiksi jo alle 2-vuotiaina. Afrikanpalmunäätä on yöeläin.
Varkaus (rikosoikeus)

Paul-Charles Chocarne-Moreau, The Cunning Thief, 1931
Varkaus on toisen irtaimen omaisuuden, kuten tavaran tai rahan, anastamista toisen hallusta.
Anastus on laajin termi rikokselle, joka kohdistuu omistusoikeutta vastaan. Se on yleistermi, joka kattaa varkauden, kavalluksen ja ryöstön.